JUMAL KÕNELEB
Tere ja tere tulemast vaatama saadet "Jumal kõneleb"!
Me räägime täna teemal,
millest on kõige enam loodud laule, kirjutatud luuletusi ja romaane.
Me räägime armastusest.
Mitte inimlikust armastusest, vaid Jumala armastusest.
apostel Johannes kirjutab Piiblis 1. Johannese kirjas:
"Kes ei armasta, see ei ole tundnud Jumalat,
sest Jumal on armastus."
Täiuslik armastus on olemas.
Kui vaatame 1. Korintlastele 13. peatükki,
siis siin räägitakse agape armastusest,
mis on pika meelega,
mis hellitab
ja katab kõik kinni.
Mis usub kõike, loodab kõike ja talub kõike.
Tahaksin täna küsida,
kust saab armastus alguse?
Kas selline armastus on olemas, mis katab kõik kinni, usub kõike,
talub ja loodab kõike?
Armastus, mis püsib?
Kas sellist armastust võib kusagilt saada?
Kas seda võib leida?
- Kas seda võib osta?
Paljud meist on elanud ilma selle armastuseta
või vaid väikeste piiskade sellest
või otsekui leivaraasukestega laua all.
See armastus, millest Piibel räägib, on täiesti imeline.
Olen täiesti kindel, et kõik meie hulgast -
ka need kes on saanud ja kogenud armastust,
ikkagi januneme alati armastuse järele.
Usun, et abieludeski on vahel selle pärast raskusi,
et otsime teineteisest seda täiuslikku armastust.
Kas sa oled mu täiuslik printsess?
Oled sa?
- Või kas ma olen su täiuslik prints?
Kas on olemas sellist armastust, millest muinasjutufilmides räägitakse?
Maagiline, südamesse õndsust toov
ja sisemust täpselt täitev armastus.
Peadpööritav, rõõmustav, põletav, kirglik armastus.
Selline armastus, mis parandab mu haavad.
Täitev, rahuldav ja tähendusrikas armastus.
Kus selline armastus on?
On seda üldse olemas
või pean ma loobuma lootusest, et selle kunagi leian?
Võibolla oled kannatatud nii palju, et oledki juba loobunud lootusest.
Võibolla sa ei oota enam armastust, mis päriselt täidaks su südame
ega usu, et armastus, mis tervendab, üldse olemas on.
Miks me seda üldse otsime ja armastuse järele igatseme?
Miks olukord on selline,
et oleme kõik rohkem või vähem katkised?
See tuleb sellest, et meid on nii loodud.
Inimene on sõltuv armastusest nagu kala veest või lind õhust.
Iga vastsündinud inimlaps vajab kõige enam armastust.
Me inimestena oleme loodud armastusest sõltuvaks.
Armastus on see, mis annab rahu, hea tunde, mõtte ja tähenduse.
See on miski, mille järele me kõik januneme.
Kirjutasin usklikuks saades ühe mõtte üles.
Rääkisin ennist luuletamisest ja kirjutasin ise ka ühe aforismi.
Elu on üks pidev kadunud armastuse otsimine.
Kõigi meie elu on kaotatud armastuse otsimine,
kuniks sa leiad selle armastuse Jeesuses Kristuses.
Minu puhul oli see nii.
Täiuslik armastus ei olnudki Joy.
See polnud üldse mõni inimene või asi.
See ei olnud ka tööalane karjäär.
See oli hoopis Jeesus.
Kas on olemas armastuse allikas?
1. Johannese 4:9 ütleb nii:
"Jumala armastus meie vastu on saanud avalikuks selles,
et Jumal oma ainusündinud Poja on läkitanud maailma,
et me tema läbi elaksime.
Selles on armastus -
ei, mitte selles, et meie oleme armastanud Jumalat,
vaid et Tema on armastanud meid
ja on läkitanud oma Poja lepitusohvriks meie pattude eest."
Selles on armastus.
Siin see on. Siin on püsiv armastus.
Lõputu, põletav, kirglik, kuum, õndsakstegev, rõõmustav, vägev,
elumuutev armastus.
See on siin.
Kas pole vabastav, et armastuse allikas ei olegi meis?
- Aamen.
See ei ole üheski inimeses.
Isegi mitte kõige paremas inimeses.
Mitte ükski inimene ei suuda seda.
Ükski superstaar ei saa summutada meis kellegis olevat armastusnälga.
Keegi ei saa seda teha.
Isegi mitte prints valgel hobusel.
Ka mitte imeline kaunitar, kes ilmub su ellu.
Ükski inimene ei saa täita seda igatsust armastuse järele,
mis meie sees on.
Mida kiiremini seda mõistame,
et see on üksnes Jeesus -
ainult ja üksnes Tema,
kes on ise armastus ja võib täita su südame igatsuse.
Mida varem me seda mõistame, seda lihtsamini selle allika leiame.
- Nii et see on leitav? - On.
Johannese 3:16:
"Sest nõnda on Jumal maailma armastanud..."
See tähendab ka mind.
"...et ta oma ainusündinud Poja on andnud,
et ükski, kes Temasse usub, ei hukkuks,
vaid et tal oleks igavene elu."
Igavene elu tähendab seda imelist igavest elu,
mis tuleb pärast surma, kui me pääseme taevasse.
Aga Jeesuse kaudu juhtub veel midagi imelist.
See Jumala armastus ja igavene elu puudutab mind juba praegu
selle kaudu, et ma õpin Teda tundma.
Ma saan juba praegu maitsta agape armastust.
Seda imelist,
tingimusteta armastust,
Agape armastust.
Ehk siis Jeesuse kaudu astub armastus mu ellu.
See tuleb risti kaudu.
Midagi uut hakkab toimuma.
Armastuse allikas on olemas. - See on olemas.
Igavene armastus, mis püsib igavesti.
Armastus, mis talub kõike, usub kõike ja loodab kõike,
mis on võitmatu ja püsiv, seda on võimalik leida.
See ei peta ega kõigu, vaid see püsib paremini kui kivikalju.
Piiblis, 1. Korintlastele 13:13 on öeldud:
"Ent nüüd jääb usk, lootus, armastus, need kolm..."
Need püsivad.
Armastus jääb kestma.
Kui ehitame oma elu Jumala armastuse peale,
siis leiame allika, mis ei kuiva ära ega vea alt.
See allikas püsib.
Mäletan, kuidas meil olid kooli rajades algul vaid mõned õpilased.
Õpilasi oli vaid pisut
ja ma mõtlesin, et neid on ikka väga vähe
ja see töö tundub tähtsusetu.
"Neid peaks ikka rohkem olema, et oleksime mingid tegijad."
Aga Jumal näitas mulle, et ehitades armastusest lähtudes,
ehitame me midagi püsivat,
mis peab vastu ja on ilus ning igavene.
1. Korintlastele 3:10-15 ütleb nii:
"Mulle antud Jumala armu järgi
olen ma kui tark hooneehitaja rajanud aluse,
aga teine ehitab sellele.
Igaüks vaadaku siis, kuidas ta ehitab!
Jah, teist alust ei saa keegi rajada selle kõrvale,
mis on juba olemas - see on Jeesus Kristus.
Kas keegi ehitab sellele alusele hoone
kullast, hõbedast, kalliskividest, puudest, heintest või õlgedest -
kord saab igaühe töö avalikuks.
Issanda päev teeb selle teatavaks, sest see ilmub tules,
ja tuli katsub läbi igaühe töö, missugune see on.
Kui kellegi töö, mis ta on ehitanud, jääb püsima, siis ta saab palga.
Kui kellegi töö põleb ära, siis ta saab kahju,
aga ta ise päästetakse otsekui läbi tule."
See kirjakoht räägib sellest, et ehitades Jumala riiki,
siis kui ehitame seda armastusest,
siis olgu lapsi üks või kaks
või olgu inimesi lähikonnas kuitahes palju või vähe -
kui me armastame üksteist, siis me ehitame kullast.
Siis me ehitame midagi sellist, mis jääb püsima.
Sest nagu 1. Korintlastele 13 ütleb, et isegi, kui me teeme kõike õigesti
ja kui meil oleks misiganes võidmine ning suudaksime tervendada haigeid,
aga meil ei ole armastust, siis meil ei ole midagi.
Kui meil aga on armastus, siis...
See lohutas mind väga palju, kui meil oli nii vähe õpilasi.
Issand ütles: "Lihtsalt armasta neid!
Sa ehitad kullast iga kord,
kui pöörad tähelepanu ühelegi lapsele.
Kui julgustad või aitad kasvõi üht last,
siis sa ehitad armastust ja see jääb igavesti püsima.
Kas pole imeline? - On küll.
Samas on see ka teema, mis esitab meile väljakutse.
See võib mitmetele meist olla raske, katsumusterohke ja valus teema,
sest armastuse sõnum paljastab.
Mu oma katsumused tulevad nähtavale.
Armastus on nii raske teema
ja võib tulla ilmsiks,
et ma ei oska armastada ega tea, mis armastus on.
Jeesus üteb veel midagi.
"Te olete kuulnud, et on öeldud:
Armasta oma ligimest ja vihka oma vaenlast!
Aga mina ütlen teile: Armastage oma vaenlasi
ja palvetage nende eest, kes teid taga kiusavad."
Ta ütleb, et armastaksime isegi vaenlasi.
Jeesus esitab meile Matteuse 5:44 väljakutse,
mis on suurem, kui oleks normaalne.
"Sest kui te armastate neid, kes teid armastavad,
mis palka te saate?
Eks tölneridki tee sedasama?
Ja kui te üksnes vendi tervitate, mida erilist te siis teete?
Eks paganadki tee sedasama?"
Ja siis Ta ütleb veel Matteuse 5:48:
"Teie olge siis täiuslikud,
nõnda nagu teie taevane Isa on täiuslik!"
Just selles võib ilmneda see väljakutse me jaoks.
See, miks ma ei suuda võtta vastu Jumala headust ja armastust.
Sest ma ju tean, et ma pole täiuslik.
Ma tean, et ma ei vääri seda.
Ma tean, et minus ei ole nii palju headust.
- Kas tõesti?
Minus ei ole sellist armastust.
Ma ei saa olla sulle täiuslik printsess.
Aga just seetõttu ongi tore, mida Roomlastele 3:23 ütleb:
"Sest kõik on pattu teinud ja ilma jäänud Jumala kirkusest..."
Kõik inimesed on pattu teinud ja jäänud ilma Jumala kirkusest.
Seda võiks sama hästi lugeda ka nii: "Kõik on pattu teinud
ja jäänud ilma täiuslikust armastusest."
Aga see kirjakoht läheb veel edasi!
"...ning mõistetakse õigeks tema armust päris muidu,
lunastuse kaudu, mis on Kristuses Jeesuses."
Õigeksmõistmise saab päris muidu, kingitusena.
Seda ei saagi ära teenida.
Keegi meist ei suuda mingilgi moel teenida välja Jumala armastust.
Me kõik oleme samavõrd kõlbmatud.
Vastab see tõele? - Jah.
Või oled sina, Jan, direktori ameti tõttu parem? - Ei ole.
Just selle pärast ongi nii imeline,
et Jumala armastus saab nähtavaks Jeesuses.
See paistab pidevalt Jeesuses, kui me tõstame oma pilgu Temale.
Kui me vaatame Tema peale.
Kui me tõstame pilgu Tema peale,
siis meile ilmub Isa armastus.
See on seal nähtav.
Jeesus on Isa täiuslik kuju nagu Heebrealastele 1:3 ütleb:
"Kes, olles tema kirkuse kiirgus ja tema olemuse kuju..."
Jeesus on Isa kuju. Jeesus näitab seda meile.
Jeesus näitab meile ka seda, et Jumal on meie poolt ja mitte vastu.
Kirjas roomalstele öeldakse nii:
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Me näeme Isa armastust selles,
et Ta oli valmis andma oma ainusündinud Poja meie eest.
Kes meist oleks selleks valmis?
2. Korintlastele 5:19
"Kuna see oli Jumal, kes Kristuses lepitas maailma enesega
ega arvestanud neile nende üleastumisi
ning on pannud meisse lepitussõna."
See, mida Jeesus tegi,
on tunnistus Jumala armastusest meie vastu.
See on nii imeline, et ma ei pea otsima seda iseendast,
ma ei pea otsima seda sinust, oma kolleegidest
ega isegi kogudusest.
Ma ei pea otsima seda oma pastorist ega isegi kristlikust televisioonist.
Ma ei pea otsima seda oma emast, isast ega sõpradest.
Vaid ma võin otsida seda Temast. - Ja siis sa ka leiad selle.
Ma leian ja saan selle, omades allikat, mis ei kuiva.
Allikas, mis ei muutu kunagi.
On väga liigutav, kui Jeesus ütleb Johannese 15:13:
"Ei ole olemas suuremat armastust
kui see, et keegi annab elu oma sõprade eest."
Ei ole suuremat armastust kui see, et keegi annab oma elu sõprade eest.
Seda Jeesus ka tegi.
On nii julgustav, et Jeesus suri sinu ja minu eest
mitte üksnes meie pattude lepitamiseks,
vaid Ta tegi seda selle pärast,
et Tema meelest oleme me seda väärt.
Ta armastab sind nii palju, et Ta oli valmis surema su eest.
Sa ei ole lihtsalt üks inimene paljude teiste seas.
Sa oled Tema sõber nagu Jeesus siin ütleb.
"Ei ole suuremat armastust kui see,
mida mina näitasin surres sõprade eest."
Täna tahame palvetada ja kuulutada sulle,
et kuigi see armastus on tingimusteta, imeline ja hoomamatu,
see ikkagi kuulub sulle.
Sa oled Jumalale kallis
ja Ta tahab, et see armastus võiks täita ka sinu elu üleni.
Aamen.
Palvetame koos sinuga
Aitäh, taevane Isa, et Sinus ei ole mingit pimedust.
Sina oled täiuslik armastus.
Rahu, rõõmu ja lepitust toov armastus.
Aitäh, Püha Vaim, et Sa puudutad igat ühte,
kuna armastus on välja valatud Sinu kaudu.
Aitäh, Püha Vaim, et kogu hirm ja kõik takistused võivad murduda.
Sinu armastus võib sulatada, tervendada ja teha terviklikuks.
Tulgu rahu ja hingamine igasse südamesse.
Aitäh, Isa, et võime hingata sisse Sinu armastust.
Võime sisse hingata seda, et Sa tõesti oled armastus.
Sinu olemus on armastus.
Materjal, millest Sa koosned, on armastus.
Tänud, tänud!
Aitäh armu eest, mis voolab Jeesuse kaudu.
See peseb ja on pesnud meid täiesti ja üleni puhtaks.
Aitäh, et ei ole enam ühtegi takistust Sinu armastusele, Isa,
vaid Sinu täiuslik armastus võib üleni ja täiesti täita meid.
See võib üleni vallutada meid, tõsta kõrgele ja täita meid.
See võib tervendada meie sisemuse.
Aitäh, Issand, et Su armastus võib voolata meisse.
Sinu armastus on valatud välja meisse Püha Vaimu kaudu.
Need on nagu eleva vee vood, milles saame tankida end.
Me võime juua Su armastusest ja hõljuda Sinu armastuses.
Võime olla ja terveneda Sinu armastuses.
Kogen, kuidas Püha Vaim tahab kellelegi eriliselt öelda:
"Sinu patud on juba andeks antud.
Kõik on juba lepitatud.
Ole vaba! Üleni vaba.
Sul on nüüd rahu Jumalaga.
Ole vaba!"
Aamen.
Tahame siinkohal tänada taas kõiki vaatajaid
tagasiside ja palvesoovide eest, mida oleme teilt saanud.
Üks inimene kirjutas, et koges täiesti selgelt,
kuidas armastuse jõgi on nüüd vabastatud ka tema elus.
Ta on juba julgenud pista varbaotsa armastuse jõkke,
soovides samas siiski rohkem.
Tulgu siis rohkemat su ellu, Jeesuse nimel!
Kohtusin ühe teise inimesega, kes tänas meie saadete eest
ja ütles, et raskel ajal oma usuelus hoidsid meie saated teda püsti.
Usuvaim andis talle julgust ja jõudu.
Me täname Jumalat selle eest, et Ta kasutab meid.
Aitäh ka selle tagasiside eest!
Kui soovid rohkem infot meie töö kohta,
külasta ekraanil nähtavat kodulehekülge.
Sealt leiad väärt infot meie kooli ja lasteaia kohta.
Sealt saab ka tellida meie infolehte, kus on õpetust ja julgustust
ning infot meie kooli, lasteaia ja telesaadete kohta.
Sealt saab tellida ka neid raamatuid, mis annavad sulle töövahendeid,
mille abil leida armastussuhe Jumalaga.
Just esimene raamat räägib sellest,
aga kõigi nende raamatute lähtekohaks on just see,
et Jumal on armastus ja Ta on alati koos meiega.
Ole õnnistatud ja tea, et Jumala armastus kuulub ka sulle.
Aamen.
Maailmas kerkib pidevalt üles halbu uudiseid.
Seepärast on tore, et meil on kristlik telekanal,
mis edastab igal päeval häid uudiseid.
Evangeelium on hea uudis.
Hakka sinagi toetama TV7 tööd!
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Löö kaasa ja tea, et sinu panus on oluline!
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153